cyanic-selkie/wikianc huggingface dataset:
Հետտրանսլացիոն ձևափոխություն
Ներկայումս հայտնի է սպիտակուցի հետտրանսլացիոն ձևափոխության երկու հարյուր եղանակ։ Եվ այդ ձևափոխությանն են ենթարկվում սպիտակուցների ճնշող մեծամասնությունը։ Ավելին, որոշ սպիտակուցներ մի քանի անգամ ենթարկվում են տարբեր փոփոխությունների ։  Հետտրանսլացիոն ձևափոխությունները տարբեր ազդեցություն են թողնում սպիտակուցի վրա. կարգավորում են նրանց կյանքի տևողությունը բջիջներում, ֆերմենտային ակտիվությունը, այլ սպիտակուցների հետ փոխազդեցությունը։ Սպիտակուցի հասունացման համար հետտրանսլացիոն ձևափոխության իրականացումը պարտադիր է։ Հակառակ դեպքում սպիտակուցը կլինի ֆունկցիոնալ պասիվ։ Օրինակ` ինսուլինի և մի քանի հորմոնների հասունացման համար անհրաժեշտ է պոլիպեպտիդային շղթայի սահմանափակ պրոթեոլիզի, իսկ պլազմատիկ թաղանթի սպիտակուցների համար՝ գլիկոզիլացման իրականացումը։
Հետտրանսլացիոն ձևափոխությունը կարող է լինել և՛ շատ տարածված, և՛ շատ հազվագյուտ։ Գլիկոզիլացումը ամենատարածված հետտրանսլացիոն ձևափոխություններից մեկն է։ Համարվում է, որ մարդու սպիտակուցների կեսը գլիկոլիզացված են, իսկ մարդու գեների 1-2% գաղտնագրում են այն սպիտակուցները, որոնք կապված են գլիկոլիզացման հետ ։ Հազվագյուտ մոդիֆիկացիաներ են համարվում թիրոզինացումը/դեթիրոզինացումը և տուբուլինի պոլիգլիցիլացումը ։
Հետտրանսլացիոն ձևափոխության բացառիկ նշանակությունը նորմալ ֆունկցիոնալ օրգանիզմի համար հաստատվում է նրանով, որ գոյություն ունեն հիվանդություններ, որոնց հիմքում ընկած են սպիտակուցի հետտրանսլացիոն համակարգի խախտումները (օրինակ՝ Ալցհայմերի հիվանդությունը, քաղցկեղի տարբեր տեսակները)։ Ներկայումս հետտրանսլացիոն ձևափոխությունն ուսումնասիրելու համար կիրառում են մի շարք մեթոդներ՝ մասս-սպեկտրաչափություն և բլոթթինգ։
Գլխավոր շղթայի ձևափոխություն
Փոքր քիմիական խմբերի միացում․
Մեմբրանի տեղայնացման համար հիդրոֆոբ խմբերի միացում․
Ամինաթթուների կողմնային շղթայի մոդիֆիկացիա
Փոքր քիմիական խմբերի միացում կամ անջատում․
Մեմբրանի տեղայնացման համար հիդրոֆոբ խմբերի միացում․
Այլ սպիտակուցների և պետիդների միացում․
Ծանոթագրություններ
Կատեգորիա:Հետտրանսլացիոն մոդիֆիկացիա
Սուսերակիրը
«Սուսերակիրը» (Меченосец), 2006 թվականին Ֆիլիպ Յանկովսկու նկարահանած ռուսական ֆանտաստիկ թրիլլեր ժանրի ֆիլմը` ըստ Եվգենի Դանիլենկոյի համանուն վեպի ։
Ֆիլմի նկարահանման առաջարկությամբ Եվգենի Դանիլենկոյին դիմել է Նիկիտա Միխալկովը ։ Ֆիլմը գլխավոր դերակատար Արտյոմ Տկաչենկոյի առաջին լուրջ դերն էր ։
Սյուժե
Գլխավոր հերոս Սաշան մանկությունից ունի սարսափելի գերունակություններ, նա կարողանում է իր աջ ձեռքի ափից հանել իր շատ սուր թուրը։ Նրան հետապնդում են շատերը, որպեսզի այդ կարողություններն օգտագործեն իրենց շահերի համար։ Սաշան մարդկանց մեջ ապրելու համար շատ վտանգսվոր է, դրա համար էլ բոլորը դեմ են գնում նրան։ Սաշայի վերաբերմունքը մարդկանց հանդեպ փոխվում է այն ժամանակ, երբ նա հանդիպում է մի գեղեցիկ աղջկա։ Նա չգիտի, թե ինչի է պատրաստ Սաշան, և չի էլ կասկածում, որ իր սիրելիին հետևում են։ Դրանից հետո իր նախկին ամուսնու հետ արյունոտ կոնֆլիկտի ժամանակ աղջիկն ականատես է լինում, թե ինչպես է Սաշան սպանում իր ամուսնուն և վախից զանգում է ոստիկանություն։ Ի վերջո երկուսն էլ ստիպված են լինում փախչել։
Արտաքին հղումներ
Կատեգորիա:2006 ֆիլմեր Կատեգորիա:Ռուսական մարտաֆիլմեր Կատեգորիա:Ռուսական թրիլեր ֆիլմեր Կատեգորիա:Ռուսերեն ֆիլմեր Կատեգորիա:Ռուսական ֆիլմեր
Սյուզաննա Օշեդե
Սյուզաննա Օշեդե (Suzanne Hoschedé, ), ֆրանսիացի իմպրեսիոնիստ նկարիչ Կլոդ Մոնեի խորթ աղջիկը և սիրելի մոդելը, ամերիկացի նկարիչ Թեոդոր Բաթլերի կինը։
Կենսագրություն
Ծնվել 1864 թվականին Ֆրանսիայում։ Եղել է Էրնեստ և Ալիսա Օշեդեների ընտանիքի ավագ երեխան։
Ընտանիքում եղել են վեց երեխա։ Հայրը եղել է ձեռնարկատեր, խանութ է ունեցել Փարիզում։ Նա իմպրեսիոնիստների նկարներ է հավաքել և եղել է հայտնի մեկենաս։ 1877 թվականին Էրնեստ Օշեդեն սնանկացել է և արվեստի ստեղծագործությունների նրա հավաքածուն վաճառվել է աճուրդում ։ Էրնեստ Օշեդեն, Ալիսան և նրանց վեց երեխաները տեղափոխվել են Վետյոյ՝ Կլոդ Մոնեի և նրա առաջին կնոջ՝ Կամիլայի տուն, որտեղ նրանք ապրում էին երկու երեխաների՝ Ժանի և փոքրիկ Միշելի հետ։ Էրնեստը, սակայն, ժամանակի մեծ մասն անցկացնում էր Փարիզում, վերջիվերջո թողել է իր ընտանիքը և հեռացել Բելգիա։ 1879 թվականի սեպտեմբերի 5-ին տուբերկուլյոզից Կամիլա Մոնեի մահից հետո Կլոդ Մոնեի երկու երեխաները մնացել են Ալիսա Օշեդեի խնամակալության տակ։ 1881 թվականին նրանք տեղափոխվել են Պուասի, 1883 թվականին հիմնավորվել Ժիվերնիում, որտեղ Կլոդը և Ալիսան կապվել են իրար հետ։ 1891 թվականին Էրնեստ Օշեդեի մահից հետո 1892 թվականի հուլիսի 16-ին նրանք պաշտոնապես ամուսնական դաշինք են կնքել ։ Սյուզաննա Օշեդեն դարձել նկարչի հոգեդուստրը և սիրելի մոդելներից մեկը։
1892 թվականի հուլիսի 20-ին նա ամուսնացել է ամերիկացի իմպրեսիոնիստ նկարիչ Թեոդոր Բաթլերի հետ, որը Ժիվերնի էր եկել ստեղծագործական գործուղմամբ, որտեղ էլ ծանոթացել էր Սյուզաննայի հետ և սիրահարվել նրան։ Նրանց հարսանիքը կտավին հավերժացրել է ամերիկացի նկարիչ Թեոդոր Ռոբինսոնը՝ «Հարսանեկան երթ» անվամբ։ Նրանք ունեցել են որդի՝ Ջեյմս Բաթլերը, որը ծնվել է 1893 թվականին և դուստր՝ Լիլի Բաթլերը, որը ծնվել է հաջորդ տարի։
Սյուզաննա Օշեդեն մահացել է 1899 թվականի փետրվարի 6-ին Ժիվերնիում։ Թաղվել է Giverny Church Cemetery քաղաքային գերեզմանատանը։ Նրա կրտսեր քույր Մարթան (Marthe Hoschedé) օգնել է Բաթլերին՝ մեծացնելու երեխաներին։ 1900 թվականին Թեոդորն ամուսնացել է Մարթայի հետ։
Արտաքին հղումներ
Կատեգորիա:Բնորդուհիներ Կատեգորիա:Նկարիչների կանայք Կատեգորիա:Ֆրանսիացի մոդելներ
Խանոյան (այլ կիրառումներ)
Խանոյան, հայկական ազգանուն։
Խորը էտում
Խորը էտում, ծառերի վարժեցման համակարգ, ըստ որի ծառի ճյուղերն ամեն տարի էտվում են մինչ նույն կետը, և որի արդյունքում ճյուղերի ծայրին մեծ ելունդներ են առաջանում։ Այն տարեկան խնամքի և պահպանման կարիք ունի՝ նոր ճյուղերը մինչ նախորդ էտում և ոչ ավել հետ մղելու համար։ Մեթոդը սկսել է կիրառվել դարեր առաջ Եվրոպայում, որպեսզի առանց ծառի հատելու նրա ճյուղերը և ծառերն օգտագործվեն վառելու, անասնակերի և այլ նպատակներով ։
Խորը էտումը սովորաբար օգտագործվում է առույգ, խոշոր աճող, սաղարթավոր և լայնատերև ծառատեսակների վրա, և սկսվում է երբ ծառերը շատ երիտասարդ են։ Սկզբում ծառի հատուկ կառույց և ձև է ստեղծվում։ Ապա նախկին մեկ կամ երկու սեզոնի աճը վերադարձվում է էտման նույն երկարության։ Քանի էտումից հետո, կոշտուկների և բողբոջների ելունդ է առաջանում ամեն ճյուղի ծայրին։ Ամեն տարի մինչ նույն լավ կազմավորված ելունդը կտրելը ներքևի ճյուղին չի վերաբացում նեխման հնարավորության, մինչդեռ ելունդից շատ կտրելը ծառին կրկին կներկայացներ նեխման հնարավորություն։ Մանր ծիլերը և ճյուղերը պետք է տարեկան էտվեն մինչ նախորդ էտման ելունդը։ Երբ ելունդներն արդեն առաջանում են, էտումը կարող է կատարել ավելի քիչ հմուտ անձնակազմ ։
Ծառի շարունակաբար գլխատելը չպետք է շփոթել խորը էտման հետ։ Հասուն ծառերի քանի տարի մեկ ծանր էտումը կարող է ծառի կառուցվածքային և վնասատուի խնդիրների արագ պատճառ դառնալ ։
Ծանոթագրություններ
Կատեգորիա:Ծառեր
Մռայլ ստվերներ (ֆիլմ)
Մութ ստվերներ (Dark Shadows), ռեժիսոր Թիմ Բարթոնի գոթական տրագիկ կոմեդիա, համարվում է համանուն հեռուստասերիալի ադապտացիան, որը ցույց են տվել American Broadcasting Company հեռուստաալիքով 1966 թվականի հունիսի 27-ից մինչև 1971 թվականի ապրիլի 2-ը։ Ֆիլմի պրեմիերան կայացել է 2012 թվականի մայիսի 9-ին ։
Սյուժեն
Բարնաբաս Քոլինզը հարուստ, հզոր ազնվական է, սրտակեր է և ձկնորսական գործարանի տեր։ Նա հարաբերություններ է ունեցել շատ աղջիկների հետ, բայց հետո սիրահարվել է Ժոզետտա Դյուպրեին։ Իր ծառաներից մեկը՝ Անժելիկա Բուշարը, մանկությունից սիրում էր Բարնաբասին և երազում էր իր հետ լինել, բայց Բարնաբասը մերժում է իրեն։ Լինելով իսկական կախարդ՝ Անժելիկան կախարդում է Ժոզետտային և ստիպում է ցած նետվել ժայռից, սպանում է Բարնաբասի ծնողներին, իսկ Բարնաբասին դարձնում է վամպիր, որպեսզի իր տառապանքները հավերժ շարունակվեն։ Բարնաբասը իր կամքին հակառակ սկսում է սպանել մարդկանց, և նրան ողջ-ողջ թաղում են դագաղում։
Երկու դար անց՝ 1972 թվականին, շինարարները պատահաբար գտնում են Բարնաբասին, և նա ուտում է բոլորին՝ հագեցնելով իր աներևակայելի քաղցը։ Բարնաբասը վերադառնում է Քոլլինվուդ, որտեղ իմանում է, որ իր երբեմնի փառահեղ տունը այժմ հիմա ահավոր վատ տեսք ունի, և որ այնտեղ հիմա ապրում են իր ընտանիքի ժառանգները․ Էլիզաբեթ Քոլինզ Ստոդդարդը, իր պրոբլեմային դուստր Քերոլինը, նրա եղբայր Ռոջեր Քոլինզը, նրա որդի Դևիդը և ընտանիքի բարեկամ բժիշկ Ջուլիա Հոֆֆմանը։ Բարնաբասը պատմում է Էլիզաբեթին իր ով լինելը և Էլիզաբեթը թույլատրում է իրեն մնալ իր ինքնությունը թաքցնելու պայմանով։ Ընտանիքին ներկայանում է որպես հեռու բարեկամ Լոնդոնից, ով եկել է օգնելու ընտանեկան բիզնեսի հարցում (այդ տարի գործարանն արդեն չէր աշխատում, և Քոլինզները գրեթե սնանկացել էին)։ Բարնաբասը շուտ է կապվում ընտանիքի հետ, հատկապես՝ Էլիզաբեթի և Դևիդի։ Բայց իրական երջանկություն է դառնում Բարնաբասի համար Վիկտորիա Վինտերսի՝ Ժոզետտայի նմանակի հետ ծանոթությունը, ով աշխատում էր Քոլինզների տանը որպես դաստիարակչուհի։ Համատեղ ջանքերի միջոցով, օգտագործելով ստորգետյա թաքստոցի ոսկին (որի մասին գիտեր միայն Բարնաբասը) վերականգնում են գործարանը և վերանորոգում են տունը։ Բայց Բարնաբասի համար այնքան էլ ուրախ ժամանակներ չեն սկսվում, քանի որ նա պարզում է, որ Անժելիկան կախարդել է նաև ինքն իրեն, որպեսզի միշտ երիտասարդ մնա։ Անժելիկան կազմակերպել է իր սեփական բիզնեսը և քաղաքում հարգանք է վայելում։ Երբ Բարնաբասը վերադառնում է, Անժելիկան նորից փորձում է գերել նրան։ Բարնաբասը ամբողջությամն անտարբեր է նրա հանդեպ։ Հասկանալով, որ Բարնաբասը սիրահարվել է Վիկտորիային, Անժելիկան որոշում է ոչնչացնել և նրան։
20 րոպե անց Բարնաբասին հանում է Դևիդը և հայտնում է, որ իրենց գործարանը վառել են, և որ հիմա ամբողջ քաղաքը գիտի սպանությունների մասին, որ կատարվել էին Բարնաբասի կողմից։ Ամբողջ քաղաքի բնակիչները գնում են Քոլինվուդը ոչնչացնելու, և Բարնաբասն ու Դևիդը շտապում են այնտեղ, որպեսզի կանգնեցնեն նրանց։ Բարնաբասը բացահյտում է բոլորի առաջ իրենց սիրելի Անժելիկայի իրական էությունը, և Քոլինզների ամբողջ ընտանիքը նրա հետ պայքարի մեջ է մտնում։ Թեպետ նա շատ կախարդանքներ է օգտագործում, Բարնաբասը Էլիզաբեթի և Քերոլինի (ով, փաստորեն, մարդագայլ էր) օգնությամբ հաղթում է Անժելիկային։ Անժելիկան կրծքից իր սիրտը և մեկնում է Բարնաբասին, բայց նա, միևնույն է, անտարբեր է մնում։ Կախարդուհին մահանում է։ Դրանից հետո Բարնաբասը գտնում է Վիկտորիային այն նույն ժայռի վրա, որտեղ մահացել էր Ժոզետտան։ Վիկտորիան խոստովանում է, որ ինքն ուզում էր նետվել ժայռից, քանի որ չի կարող համակերպվել Բարնաբասի վամպիր լինելու փաստի հետ։ Նա նետվում է ժայռից, Բարնաբասը ստիպված կծում է նրան։ Արթնանալով վամպիրի կերպարով՝ Վիկտորիան իրեն Ժոզետա է անվանում և բա Բարնաբասի հետ միաձուլվում է համբույրով։ Բայց հետո տեսնում են բժիշկ Հոֆֆմանի դիակը, ով հանկարծակի կենդանանում Է․․․
Արտաքին հղումներ
Կատեգորիա:2012 ֆիլմեր Կատեգորիա:Ամերիկյան կինոկատակերգություններ Կատեգորիա:Թիմ Բարթոնի ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր վամպիրների մասին Կատեգորիա:Ամերիկյան ֆանտաստիկ ֆիլմեր Կատեգորիա:Ֆիլմեր վհուկների մասին Կատեգորիա:IMAX ֆիլմեր Կատեգորիա:Անգլիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Pinewood Studios-ում նկարահանված ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Warner Bros. ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր մարդագայլերի մասին Կատեգորիա:Ավստրալիական ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան սարսափ կատակերգություն ֆիլմեր
Քեթրին Ուոթերսթոն
Քեթրին Բոյեր Ուոթերսթոն (Katherine Boyer Waterston, ), ամերիկացի դերասանուհի։
Կյանք և կարիերա
Ուեթորսթոնը ծնվել է Լոնդոնի Վեստմինստեր քաղաքում, դերասան Սեմ Ուոթերսթոնի և նախկին մոդել Լին Լուիզա Վուդրաֆի ընտանիքում ։ Նյու Յորքի համալսարանի Տիշ արվեստի դպրոցում դերասանական կրթություն ստանալուց հետո նա սկսել է իր կարիերան կինոյում և հետագայում նկարահանվել է մի շարք անկախ ֆիլմերում ։
2000-ականների վերջերին Ուոթերսոնը տեղափոխվել է Լոս Անջելես, որտեղ նա հանդես է եկել թատերական բեմում, ինչպես նաև փոքր դերեր է խաղացել «Գրոհելով Վուդսթոքը» և «Լինելով Ֆլին» ֆիլմերում։ 2012 թվականին նա նկարահանվել է HBO-ի «Ընդհատակյա կայսրության» սերիալի մի քանի էպիզոդներում։ Նրա կարիերայում բեկումնային էր 2014 թվականին «Ի ծնե արատ» ֆիլմում կատարած երկրորդ պլանի դերը, որի համար նա առաջադրվել է «Արբանյակ» մրցանակի ։ Դրանից հետո նա ստացել է գլխավոր դեր՝ Էլիզաբեթ Մոսսի հետ նկարահանվելով «Երկրի թագուհի» ֆիլմի, ինչպես նաև գլխավոր հերոսի նախկին կնոջ դերը «Սթիվ Ջոբս» կենսագրական ֆիլմում ։
2016 թվականին Ուեթորսոնը կատարել է կնոջ գլխավոր դերը «Ֆանտաստիկ գազաններ ու որտեղ գտնել դրանց» ֆիլմում, որը Հարրի Փոթերի մասին պատմող ֆիլմերի սփին-օֆն է։ Կինոնկարը թողարկվել է 2016 թվականի նոյեմբերի 18-ին ։ Եվս մեկ գլխավոր դեր նա կատարել է Ռիդլի Սքոթի «Օտարը։ Պատգամ» ֆիլմում, որը «Պրոմեթևս» ֆիլմի սիքվելն է ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Թատրոնի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի հեռուստատեսային դերասանուհիներ
Քարհատ (այլ կիրառումներ)
Քարհատ անվանումը կարող է վերաբերել.
Ուշպերեկ
Ուշպերեկ (Ушперек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սիա գետի ձախ ափով՝ 27 կմ հեռավորության վրա։ Գետի երկարությունը 11 կմ է։
Մի հանցագործության պատմություն (մուլտֆիլմ)
Մի հանցագործության պատմություն (История одного преступления), ռեժիսոր Ֆյոդր Խիտրուկի մուլտիպլիկացիոն ֆիլմը ։ Երգիծական կատակերգություն է, որը սրամտորեն ծաղրում է ժամանակակից մեծ քաղաքներին բնորոշ «աղմկոտ գրոհ»-ի մեղավորներին և հարևանների հանդեպ եսասիրական անտարբերությունը ։
Սյուժե
Անքաղաքավարի հարևանների կողմից ամբողջ գիշերվա ընթացքում ստեղծված աղմուկը ամենաբարի Վասիլի Վասիլևիչ Մամինին դրդում է սպանության փորձ կատարելու։
Արտաքին հղումներ
Կատեգորիա:1962 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Ֆեոդոր Խիտրուկի մուլտֆիլմեր
Քարհատ (գետ)
Քարհատ, գետակ Հայաստանի Սյունիքի մարզում, Սիսիան գետի ձախ օժանդակը։ Սկիզբ է առնում Սարվարդ լեռան հարավարևելյան լանջերից և Արևիս գյուղի մոտ միախառնվում մայր գետին։ Երկարությունը՝ 8,5 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Սիսիան գետի վտակներ
Գիտափորձ «Բոբո» տիկնիկով
Գիտափորձ «Բոբո» տիկնիկով (Bobo doll experiment), սոցիալ-հոգեբանական գիտափորձ, որն անցկացրել են Ալբերտ Բանդուրան և նրա գործընկերներ Դորոթի Ռոսն ու Շեյլա Ռոսը (Dorothea Ross, and Sheila A. Ross) 1961թվականին ։ Գիտափորձն անցկացվել է սոցիալական ուսուցման տեսության զարգացման շրջանակներում և ուղղված է մարդու վարքագծի մոդելների վրա ուրիշների գործողությունների ազդեցության ուսումնասիրությանը։ Մասնավորապես, ուսումնասիրվել է, թե ինչպես են երեխաները սովորում և օգտագործում որոշակի վարքագծային պատտերններ։
Հետազոտության նպատակն էր բացահայտել՝ արդյոք երեխաները գործողությունների ազատության և տեսանելի դիտարկման բացակայության պայմաններում կկրկնեն այն ագրեսիվ արարքները, որոնք ավելի վաղ տեսել էին մեծահասակների կատարմամբ։ Ավելի ընդհանուր՝ արդյոք վարքագծի՝ նախկինում տեսած մոդելները կդրսևորվեն նոր պայմաններում, որտեղ այդ մոդելը բացակայում է ։
Հետազոտության նախապատմություն
Բոբո տիկնիկով գիտափորձին նախորդել են 1952 թվականին Բլայկի և ուրիշների (Grosser, Polansky, & Lippitt, 1951; Rosenblith, 1959; Schachter & Hall, 1952), 1961 թվականին Բանդուրայի և Հյուսթոնի գիտափորձերը։ Դրանց արդյունքները վկայում էին, որ մեծահասակների ներկայությամբ երեխաները հաճախ նմանակում են նրանց վարքագիծը։ Բացահայտվել է նաև, որ սոցիալական փոխգործունեության արդյունքում վարքագծային մոդելի դերում հանդես եկող անձի գործողությունների դիտարկումը ֆասիլիտացնող ազդեցություն է ունենում փորձարկվողների վարքագծի վրա։
Փորձարկվողներ
Գիտափորձին մասնակցել է 72 երեխա՝ 36 տղա, 36 աղջիկ։ Բոլոր երեխաները եղել են Սթենֆորդի համալսարանի մանկապարտեզի սաներ։ Երեխաների տարիքը տատանվել է 37-69 ամսականի շրջանակներում՝ միջինում կազմելով 52 ամսական ։
Հետազոտողների թիմ
Գիտափորձի կազմակերպմանը մասնակցել է երեք մեծահասակ՝ կին և տղամարդ, ովքեր իրականացրել են երեխաների կողմից դիտարկվող մոդելների դերը, և մեկ կին, որը կազմակերպել է հետազոտությունը 72 երեխաներից յուրաքանչյուրի համար ։
Մեթոդ
Այս գիտափորձն անցկացվել է լաբորատոր պայմաններում ստուգիչ խմբի հետ ։
Գիտափորձում դիտարկված փոփոխականներ
Գիտափորձի ընթացքում առանձնացվել են հետևյալ փոփոխականները.
Անկախ փոփոխականներ.
Կախյալ փոփոխականներ. ընդ որում, դիտարկվել են այնպիսի դրսևորումներ, ինչպիսիք են.
Գիտափորձի նախագիծ և ընթացք
Նախքան գիտափորձն անցկացնելը մանկապարտեզում դիտարկվել է ապագա մասնակիցների վարքագիծը։ Դիտումն իրականացրել են հետազոտողը և երեխաներին լավ ճանաչող դաստիարակը։ 5 բալանոց սանդղակով դասակարգվել են երեխաների անհատական վարքագծի մասին նախնական այն պատկերացումները, որոնք նորմալ են երեխաներից յուրաքանչյուրի համար շրջապատողների հետ փոխգործակցելու տեսանկյունից։ Այդ տվյալներն անհրաժեշտ էին հետագայում տարբեր երեխաների վարքագիծը փորձարարական իրադրությունում ավելի ճշգրտությամբ համեմատելու համար։ Յուրաքանչյուր երեխայի վարքագիծը գնահատվել է մի քանի գործոնի, մասնավորապես, ֆիզիկական և խոսքային ագրեսիայի, ագրեսիայի զսպման և անշունչ առարկաների նկատմամբ ագրեսիայի տեսանկյունից։
Երկու փորձագետի կողմից (հետազոտող և երեխայի դաստիարակ) 51 երեխայի անկախ գնահատականի արդյունքում տեղի է ունեցել գնահատականների համաձայնեցում. ագրեսիայի ընդհանուր գնահատականի հուսալիությունը Պիրսոնի կոռելյացիայի գործակցի տվյալով կազմել է 0,89 ։
Ընդհանուր միավորը ստացվել է ագրեսիվության վերոնշյալ չորս գործոն-սանդղակների գումարի արդյունքում։ Այդ միավորների հիման վրա փորձարկվողները միավորվել են եռյակներում և պատահականության սկզբունքով բաշխվել փորձարարական երկու խմբերից մեկի կամ ստուգիչ խմբի միջև։
Այնուհետև հաշվի առնելով երեխաների տարիքը, սեռը և ագրեսիվության գնահատականը՝ կազմվել է 6-ական մասնակցից կազմված 8 փորձարարական խումբ, և 24 երեխայից բաղկացած մեկ ստուգիչ խումբ։
Խմբերի հավաքագրումից հետո փորձարարական խմբերի հետազոտվողների կեսին ցույց են տվել ագրեսիվ վարքագծի մոդել, իսկ մյուս կեսին՝ ոչ ագրեսիվ և ճնշված։ Հետագայում այդ խմբերը բաժանվել են սեռային ցուցանիշի հիման վրա։ Ստացված խմբի կեսը դիտել է իր սեռի մեծահասակի ագրեսիվ և ոչ ագրեսիվ վարքագիծը, իսկ մյուս կեսը՝ հակառակ սեռի։ Ստուգիչ խմբի երեխաները ոչ մի մոդել չեն դիտել. նրանք պարզապես ինքնուրույն գործել են փորձարարական իրադրությունում ։
Գիտափորձի անցկացում
Երեխաներին հերթով տանում էին փորձարարական սենյակ, որի մի անկյունում երեխային հնարավորություն էին տալիս զբաղվել նրանց համար հետաքրքիր տարբեր խաղերով։ Մեծահասակը, որն իրականացնում էր վարքագծային մոդելի դերը, գտնվում էր սենյակի հակառակ անկյունում, որտեղ կային խաղալիք մուրճ, 5 ոտնաչափ «Բոբո» փչովի տիկնիկը և սեղանին դրված կոնստրուկտոր։ Ասելով, որ այդ խաղալիքները մեծահասակ-մոդելի համար են, հետազոտողը հեռացավ ։
Այնուհետև այն խմբում, որտեղ ցուցադրվում էր մեծահասակի ոչ ագրեսիվ վարքագիծ, մեծահասակը հանգիստ խաղում էր կոնստրուկտորով։
Իսկ այն խմբում, որտեղ ցուցադրվում էր մեծահասակի ագրեսիվ պահվածք, մեծահասակը առաջին րոպեի ընթացքում խաղում էր կոնստրուկտորով, ապա մինչև գիտափորձի այդ մասի ավարտը ագրեսիվ գործողություններ իրականացնում տիկնիկի նկատմամբ։
Որպեսզի համոզվեն, որ երեխաները դրսևորում են գիտափորձի ընթացքում մեծահասակից ընդօրինակած ագրեսիայի ձևեր, որոշվել էր, որ մոդելները պետք է ցուցադրեն ոչ ստանդարտ, որոշակի և միանման ագրեսիվ գործողություններ։ Նրանք ոչ միայն խփում էին տիկնիկին, այլև դրսևորում ոչ ստանդարտ ագրեսիվ արարքներ, այդ թվում՝ նստում էին տիկնիկի վրա և խաղալիք մուրճով հարվածում տիկնիկի գլխին, ոտքով հրում և նետում սենյակի տարբեր կողմերը։ Այս տիպային արարքները կրկնում էին երեք անգամ՝ այդ ամենը զուգակցելով մեկ ագրեսիվ (օրինակ՝ «Խփում եմ քթին» և այլն) և երկու ոչ ագրեսիվ մեկնաբանությամբ (օրինակ՝ «Նա իսկապես դիմացկուն է»)։
Երեխային այստեղ տանելուց առաջ նրան ուղեկցում էին դեպի երկրորդ խաղասենյակը՝ նպատակ ունենալով նրա մեջ ագրեսիա առաջացնել՝ այդ կերպ համահարթեցնելով այն արգելակող ազդեցությունը, որը սովորաբար առաջանում է ուրիշի ագրեսիվությունը դիտելու դեպքում (ըստ Ռոզենբաումի և Դերչարմզի հետազոտությունների) ։
Ագրեսիվության դրդելը տեղի էր ունենում հետևյալ կերպ. այդ երկրորդ «միջանկյալ» սենյակում կային մի շարք գրավիչ խաղալիքներ, սակայն հենց երեխան սկսում էր խաղալ դրանցով, միջինում երկու րոպե անց նրան արգելում էին։ Հետազոտողը երեխային ասում էր, որ որոշել է այդ խաղալիքները թողնել ուրիշ երեխաների համար, սակայն նա կարող է խաղալ հաջորդ սենյակում գտնվող ցանկացած խաղալիքով։
Գիտափորձի մասնակից յուրաքանչյուր երեխա սենյակում մնում էր 20 րոպե, որի ընթացքում նրա վարքագիծը նախապես սահմանված չափանիշների հիման վրա գնահատվում էր հանձնաժողովի անդամների կողմից։ Նրանք գտնվում էին հարևան սենյակում, որը միակողմանի թափանցելիությամբ ապակով առանձնացված էր փորձարարական խաղասենյակից։ 20 րոպեն բաժանվել էր 5 վայրկյան տևող շրջանների և յուրաքանչյուր հետազոտվողի համար կազմել 240 միասնական ռեակցիա։
Դիտողների միջև համաձայնեցում ապահովելու նպատակով փորձարարական շրջանները գնահատվել են երկու անկախ փորձագետի կողմից (նրանք մոդելների դերակատարներ տղամարդն ու կինն էին), ընդ որում, դեպքերի կեսում փորձագետը որպես մոդել մասնակցում էր գիտափորձին երեխայի հետ միասին և գիտեր, թե ինչ վարք պետք է ցուցադրի, իսկ դեպքերի կեսում չէր մասնակցում և, համապատասխանաբար, չգիտեր։ Այն հետազոտվողներին, ում վրա ներգործել էր մոդելի ցուցադրությունը, հեշտ էր որոշել տիպիկ վարքագծի միջոցով։
Չափվող ռեակցիաները ներառվել են վարքագծի բարձրակարգ դասերում և ունեին համատեղ դրսևորման բարձր հավանականություն շուրջ 0,90 գործակցով ։
Վարկածներ
Գիտնականները սպասում էին, որ կիրականանան հետևյալ վարկածները.
Արդյունքներ
Առաջ քաշված վարկածների համաձայն.
Այն տղաները, ովքեր դիտել են ոչ ագրեսիվ վարքագիծը, ցուցադրել են ավելի քիչ ագրեսիվ ռեակցիաներ, քան ստուգիչ խմբի տղաները։
Վարկած 3.
Երեխաները ավելի շատ նմանակել են իրենց սեռի մեծահասակի վարքագիծը, քան հակառակ սեռինը։
Վարկած 4։
Արտաքին հղումներ
Կատեգորիա:Հոգեբանական գիտափորձեր Կատեգորիա:Սոցիալական գիտափորձեր
Աղդամ (Թովուզի շրջան)
Աղդամ (Ağdam), գյուղ Ադրբեջանի Թովուզի շրջանում։ Բնակչությունը՝ 1,155 մարդ։
Աշխարհագրություն
Գտնվում է Աղինջա գետի ափին, շրջկենտրոն Թովուզից 12 կմ դեպի հարավ-արևմուտք ։
Պատմություն
Ըստ «Կովկասյան օրացույց»-ի 1910 թվականի տվյալների՝ Ղազախական գավառի Աղդամ գյուղում 1908 թվականին բնակվում էր 185 մարդ, որոնք բաղկացած էին ադրբեջանցիներից (անվանված՝ «թաթարներ») ։
Բնակչություն
Ըստ «ԱԽՍՀ վարչական բաժանում» հրատարակության տվյալների, որը պատրաստվել է 1933 թվականին Ադրբեջանական ԽՍՀ Ժողովրդա-տնտեսական հաշվառման վարչության կողմից, 1933 թվականի հունվարի 1-ի դրությամբ Աղդամում, որն ընդգրկված էր Վայթլինի գյուղխորհրդի կազմում, բնակվում էր 287 մարդ (62 տնտեսություն), որոնցից 166 տղամարդ եւ 121 կին։ Վայթլինի գյուղխորհրդի (Դոնդար-Քուշչու, Ֆարզալի-Քուշչու, Վայթլի գյուղեր) բնակչությունը բաղկացած էր թյուրքերից (ադրբեջանցիներ) ՝ 96,55% ։
2009 թվականի դրությամբ՝ գյուղում բնակվում էր 1228 մարդ, որոնք զբաղվում էին հացահատիկային կուլտուրաների մշակմամբ, բանջարաբուծությամբ, անասնապահությամբ։ Ենթակառուցվածքից գործում էին միջնակարգ դպրոցը, մանկապարտեզը, ամբուլատորիաը, գրադարանը, կապի հանգույցը ։
Ծանոթագրություններ
Կատեգորիա:Թովուզի շրջանի բնակավայրեր Կատեգորիա:Տավուշ գավառի բնակավայրեր Կատեգորիա:Ադրբեջանի գյուղեր
Մարդակերպություն
Մարդակերպություն, անթրոպոմոֆիզմ, կենդանի և անկենդան բնության երևույթներին, առասպելական էակներին (ոգիներին, սատկածներին) մարդկային հոգեկան և այլ հատկանիշներ վերագրելը։ Մարդակերպությունը աշխարհայացքի նախասկզբնական ձև է և երևույթներին հաղորդել է գործելու, հուզվելու, ապրելու, մեռնելու և մարդկային այլ ունակություններ (երկիրը քնած է, երկինքը մռայլվում է)։ Այսպիսի մարդակերպությունը, որպես մտածողության եղանակ, ներկայումս հատուկ է միայն երեխայի հոգեկանին։ Նման պարզունակ դոգմատիկական մարդակերպությունը բնորոշ է մարդկային հասարակության զարգացման վաղ փուլերին և աստիճանաբար վերաճում է կրոնական մարդակերպությանյան, որը դրսևորվում է սատկածների և գերբնական էակների մասին դիցաբանական և կրոնական պատկերացումներում։ Մարդակերպությունը հատուկ է նաև ժողովրդական ստեղծագործությանը, քնարերգությանը, արվեստին։ Գիտության զարգացման ընթացքում մարդակերպությունը տեղը զիջում է գիտական աշխարհայացքին, թեև որոշ բնագավառներում շարունակում է գոյատևել (օրինակ, կենդանահոգեբանությունում)։ Արդի գիտական, տեխնիկական և կիբեռնետիկական գրականության մեջ հասկացությունների մարդակերպային գործածման (մեքենան «հիշում է», «խնդիր է լուծում» են) հիմքում ընկած է այն, որ մեքենան ընդօրինակում և կատարում է մարդուն բնորոշ գործողություններ։
Կատեգորիա:Հոգեկան գործընթացներ Կատեգորիա:Կրոն
Կոմին
Կոմին (Comigne), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 241 մարդ, բնակչության խտությունը` 26.08 մարդ/կմ²։ Բնակավայրը զբաղեցնում է 9.24 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 20 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 177 աշխատունակ (15-64 տարեկան) բնակիչ, որոնցից ակտիվ էին 131-ը, իսկ ոչ ակտիվները` 46։ Ակտիվության ցուցանիշը կազմում է 74,0 %։ 131 աշխատունակ մարդկանցից աշխատել է 109 անձ (54 տղամարդ և 55 կին)։ Գործազուրկ են եղել 22 անձ (10 տղամարդ և 12 կին)։ 46 անաշխատունակներից 10-ը եղել են աշակերտներ կամ ուսանողներ, 26-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կարա-Չադ
Ուշելյե Կարա-Չադ (Ущелье Кара-Чад), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կալգուտի աջ ափով՝ 14 կմ հեռավորության վրա։ Գետի երկարությունը 28 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վլադիվոստոկ (օդանավակայան)
Վլադիվոստոկ, օդանավակայան Վլադիվոստոկում։ Օդանավակայանը գտնվում է քաղաքի կենտրոնից 38 կմ հեռավորության վրա։ Օդանավակայանը ունի միջազգայինի կարգավիճակ։ Օդանավակայանի հիմնական ավիափոխադրողն է Ավրորա ավիաընկերությունը։
Պատմություն
1930-ական թվականներին սկսվում է օդանավակայանի ակտիվ շինարարությունը։ 1932 թվականից սկսվում է օդանավակայանի առևտրային թռիչքները։ Առաջին չվերթը օդանավակայանից իրականացվել է 1932 թվականի օգոստոսի 27-ին հիդրոինքնաթիռով։ Ուղևորատար չվերթները Վլադիվոստոկի և Խաբարովսկի միջև դարձան կանոնավոր։ 1934 թվականին օդանավակայանը ստեղծում է Ու-2 ինքնաթիռը։
Ուղղություններ
2015 թվականի հունվարին օդանավակայանից իրականացվել են հետևյալ չվերթները
Արտաքին հղումներ
Կատեգորիա:Ռուսաստանի օդանավակայաններ
Սև կակաչ (վեպ)
«Սև կակաչ» (La Tulipe noire), ֆրանսիացի հանրահայտ գրող Ալեքսանդր Դյումա (հայր) պատմական վեպը, որը գրվել է Օգյուստ Մակեի հետ համագործակցությամբ և նվիրված է 1672 թվականի դրամատիկական դեպքերին, որոնք հոլլանդական պատմության մեջ հայտնի են որպես «Աղետալի տարի» (հոլլ. Rampjaar) անվանումով։ Վեպը առաջին անգամ հրատարակվել է երեք հատորով՝ 1850 թվականին, «Baudry» հրատարակչության կողմից։ Վեպը սյուժետային ոչ մի կապ չունի 1963 թվականին նկարահանված ֆրանսիական նույնանուն արկածային ֆիլմի հետ, որտեղ գլխավոր դերում հանդես է եկել Ալեն Դելոնը։
Սյուժե
Հոլլանդական Հանրապետությունում տեղի է ունենում պայքար իշխանության համար։ Հոլլանդիայի Մեծ պենսիոնարի Յան դե Վիտը, իր եղբայր Կոռնելիուս դե Վիտի՝ ամբարտակների գլխավոր տեսուչի հետ պայքարում են արքայազն Վիլհելմ III Օրանացու դեմ, որը ցանկանում է ետ վերադարձնել Վիտերի կողմից չեղյալ հայտարարված շտատգալտերի պաշտոնը։ Առավելությունը արքայազնի կողմն է։
Օրանժիստ բժիշկ Տիկելարի սուտ մեղադրանքի պատճառով դատապարտված Կոռնելիուսը խոշտանգումների է ենթարկվում Բյույտենհոֆ ամրոցում, սակայն խիզախորեն դիմանում է և 1672 թվականի օգոստոսի 20-ին նրան պետք է ազատեն և աքսորեն։ Եղբոր հետևից ժամանում է Յանը։ Իսկ այդ ժամանակ ամբոխը մոլեգնած է ամրոցի մերձակայքում՝ պահանջելով Վիտերի հանձնումը։ Հեծելազորի կապիտան, կոմս Թիլլին, արիաբար պաշտպանում է ամրոցը, սակայն ամբոխը ուղղություն է վերցնում դեպի Հաագայի Դուման, որտեղ պատգամավորներ Բովելտից և Ասպերենից պահանջում են հետ կանչել Թիլլիի հեծելազորը։
Բոքստելն ատում է Կոռնելիուսին և բոլոր միջոցներով ջանում է փչացնել նրա գոյատևումը։ Եվ ահա, 1672 թվականի հունվարին, հեռադիտակի մեջոցով հետևելով հարևանին, տեսնում է թե ինչպես է Կոռնելիուս դե Վիտը ազգականին փոխանցում եղբոր և մարքիզ դե Լուվուայի նամակագրությունը։ այդ ժամանակ Հաարլեմում ՝ «կակաչների մայրաքաղաքում», Ծաղկաբույծների Ընկերությունը առասպելական գումարի պարգև է խոստանում՝ 100 հազ. հոլլանդական գուլդեն, նրան, ով կաճեցնի առասպելական սև կակաչը։ Երկու հարևանները պայքարի են մտնում պարգևի համար, սակայն վան Բերլեն, բնականաբար, Բոքստելից առաջ աճեցնում է սև կակաչի երեք սոխուկ։ Այդ ժամանակ հարևան-նախանձոտը հիշում է այն փաստաթղթերի մասին, որը, արդեն սպանված Կոռնելիուս դե Վիտը փոխանցել էր վան Բերլեին և այդ մասին հայտնում է դորդրեխտյան դատավոր վան Սպենենին և վերջինս ձերբակալում է Կոռնելիուսին և նրան պահակախմբով ուղարկում է Հաագա։ Սակայն, սպասվածին հակառակ, վան Բերլեն նվիրական սոխուկները վերցնում է իր հետ։
Հաագայում Կոռնելիուսը ծանոթանում է ծերունի Գրիֆուսի հետ, որն իր բանտապահն է, անզիջում օրանժիստ, որն ամեն կերպ դժվարացնում է դժբախտ կալանավորի գոյությունը։ Իսկ նրա դուստրը՝ Ռոզան, սիրահարվում է վան Բերլեին։ Վերջինս, անտարբեր չլինելով Ռոզայի նկատմամբ և հիանալի հասկանալով, որ ինքը դատապարտված է կառափնարանին, նրան է կտակում իր երեք սոխուկները՝ իր մոտ եղած վերջին սեփականությունը։ Այդ նույն ժամանակ Բոքստելը՝ ուրիշի անունի տակ, ժամանում է Հաագա և ծանոթություն է հաստատում Գերբրուկի՝ դահիճի, հետ, որը պետք է իրականացնի Կոռնելիուսի մահապատիժը։ Գերբրուկը խոստանում է մահապատժից հետո Բոքստելին հանձնել հանգուցյալի հագուստը, որտեղ, ըստ Բոքստելի կարծիքի, պետք է գտնվեն ցանկալի սոխուկները։ Սակայն մահապատժի ժամանակ ժամանում է նորաթուխ շտատգալտեր արքայազն Օրանացու սուրհանդակը և հայտնում, որ մահվան դատավճիռը փոխարինվել է ցմահ ազատազրկմամբ։ Ավարը նորից խուսափում է Բոքստելից։
Կոռնելիուսին տեղափոխում են Լևեշտայնի ամրոց։ Ռոզան փութաջանում է արքայազն Օրանացուն և վերջինս, լինելով լավ տրամադրության մեջ, նրա խնդրանքով, Գրիֆուսին նշանակում է Լևեշտայնի բանտապետ։ Ռոզան երեկոները հանդիպում է Կոռնելիուսի հետ։ Նրա հսկողությամբ Ռոզան սովորում է գրել և կարդալ, ինչպես նաև աճեցնում է սև կակաչի սոխուկներից մեկը՝ երկրորդը, գաղտնի, իր մոտ՝ անոթում, աճեցնում է վան Բերլեն, իսկ երրորդը Ռոզան խնամքով պահում է իր խորդանոցում։ Բայց ահա, օրերից մի օր, Լևենշտայն է ժամանում ոմն Յակոբ Գիզելս, որը կամացուկ մտերմանում է Գրիֆուսին և ցանկանում կնության առնել նրա դստերը՝ Ռոզային։ Իրականում Գիզելսը նույն Բոքստելն է, որը ցանկանում էր հայթայթել սև կակաչի սոխուկը։ Վան Բերլեի սոխուկը ոչնչացվում է Գրիֆուսի ենթակայի կողմից։ Ռոզայի սոխուկը ծլում է, սակայն այն հափշտակում է Բոքստելը և հեռանում Հաարլեմ։ Ռոզան, իր հետ վերցնելով երրորդ սոխուկը, ուղևորվում է հետապնդման։
Հասնելով Հաարլեմ, Ռոզան ուղևորվում է Ծաղկաբույծների Ընկերության նախագահ Պետերս վան Սիստենսի մոտ, սակայն վերջինս չի հավատում պատմության իրականությանը։ Սև կակաչը դիտելու համար Հաարլեմ ժամանած արքայազն Օրանացին լսում է Ռոզային, որը նրան է ներկայացնում երրորդ սոխուկը և Կոռնելիուս դե Վիտի նամակը Կոռնելիուսին, որով ապացուցվում է վան Բերլեի անմեղությունը։ Գնդապետ վան Դեկեն՝ արքայազնի հրամանով, Լևեշտեյնից բերում է Կոռնելիուսին (վերջինս, ի միջի այլոց, այդ ժամանակ վրեժ է լուծում Գրիֆուսից այն բոլոր նեղությունների համար, որ վերջինս պարգևել էր նրան և Գրիֆուսին փայտով ծեծի է ենթարկում)։ Վիլհելմը սև կակաչի համար նախատեսված պարգևը հանձնում է Կոռնելիուս վան Բերլեին և Ռոզա Գրիֆուսին և նույն պահին նրանց պսակում է։ Բոքստելին, որը մասնակցում էր արարողությանը, կաթվածահար է լինում և մահանում։ Գրիֆուսը հաշտվում է իր փեսայի հետ, պաշտոնաթող է լինում բանտապահի ծառայությունից և սկսում է ապրել Կոռնելիուսի և Ռոզայի հետ Դորդրեխտում՝ հսկելով կակաչների այգին կրծողներից։
Բովանդակություն
Վեպը բաղկացած է երեսուներեք գլուխներից ։
Աղբյուրներ
Կատեգորիա:1850 վեպեր Կատեգորիա:Պատմական վեպեր
Իզոտոպային ինդիկատորներ
Իզոտոպային ինդիկատորներ՝ նյութեր, որոնք տարբերվում են բնության մեջ գոյություն ունեցող նմանակների իզոտոպային բաղադրությունից, դրա շնորհիվ էլ կիրառվում են որպես նշանադրվածներ տարբեր պրոցեսներ ուսումնասիրելու համար   ։
Իզոտոպային ինդիկատորների բաղադրության մեջ կարող են մտնել քիմիական տարրերի կայուն և ռադիոակտիվ իզոտոպները, որոնք հեշտությամբ հայտնաբերվում են և քանակապես որոշվում։ Իզոտոպային ինդիկատորների բարձր զգայունությունը և յուրահատկությունը հնարավորություն են տալիս մեծ ճշտությամբ հետևելու իզոտոպի տեղաշարժին և կրած փոփոխություններին՝ զանգվածափոխանակման, փոխարկումների և բաշխումների ժամանակ՝ ինչպես փորձանոթներում, այնպես էլ կենդանի օրգանիզմներում։
Նշանադրված ատոմների եղանակ
Իզոտոպային ինդիկատորների եղանակը (կոչվում է նաև նշանադրված ատոմների եղանակ) առաջարկել են Դ. Հևեշին և Ֆ. Պանեթը՝ 1913 թվականին։ Եղանակը հիմնված է այն փաստի վրա, որ միևնույն տարրի իզոտոպները քիմիապես նման են իրար, բայց իրարից կարելի է հեշտությամբ տարբերել, մանավանդ, երբ նրանցից մեկը ռադիոակտիվ է։
Իզոտոպային ինդիկատորների եղանակը կիրառելիս անհրաժեշտ է հաշվի առնել իզոտոպների փոխանակման ռեակցիաների գոյությունը (որի պատճառով նշանադրված իզոտոպը կարող է «կորչել» կամ վերաբաշխվել) և ռադիոակտիվ ճառագայթման ազդեցությամբ որևէ կողմնակի ռեակցիայի ընթանալու հնարավորությունը։
Նշանադրումը կարելի է կատարել ինչպես կայուն, այնպես էլ ռադիոակտիվ իզոտոպներով։ Կայուն իզոտոպներ են՝ 2H, 13C, 15N, 18Օ, 35Cl, 37Cl, 34S, ռադիոակտիվ՝ 3H, 11C, 14C, 35S, 36Cl և այլն։
Բնության մեջ
Բնության մեջ միայն մեկ իզոտոպով հանդիպող տարրերի (Be, F, Na, Al, P, J) համար, որպես նշանադրված ատոմներ, կիրառվում են միայն արհեստական ռադիոակտիվ իզոտոպները։ Կայուն իզոտոպներն օժտված են այն առավելությամբ, որ դրանց հետ աշխատելը վտանգավոր չէ։ Բայց դրանց սակավաթիվ լինելը և հայտնաբերման համար պահանջվող բարդ տեխնիկան հաճախ ստիպում են դիմել ռադիոակտիվ իզոտոպների։
Վերջիններիս հայտնաբերումը և քանակական ճշգրիտ որոշումը կատարվում է մատչելի սարքերի միջոցով՝ չնչին քանակության իզոտոպ օգտագործելով։
Որոշում
Ռադիոակտիվ իզոտոպային ինդիկատորներ քանակապես որոշում են Դեյգերի և սցինտիլյացիոն հաշվիչներով։ Դեյգերի հաշվիչը հնարավորություն է տալիս հայտնաբերելու 10−11 գ 14C, 10−16 գ 32P և 1311, 10−19 գ 11C։ Նուրբ բետա ճառագայթումով օժտված իզոտոպները (3H, 14C, 35S և այլն) հայտնաբերելու համար օգտագործում են հեղուկ սցինտիլյացիոն հաշվիչներ։
Կայուն իմիդները ստանում են բնական իզոտոպների խառնուրդը հարստացնելով բազմակի թորման, դիֆուզիայի, ջերմադիֆուզիայի, իզոտոպների փոխանակման ուղիով, էլեկտրոլիզով, ինչպես նաև մասսպեկտրաչափական սարքերով։ Նշանադրված ատոմ պարունակող նյութերն ստացվում են սովորական և կենսաբանական սինթեզների, ինչպես նաև իզոտոպների փոխանակման միջոցով։ Շատ կարևոր է իմանալ նշանադրման տեղը, օրինակ, 2H(D)-ով կարելի է ստանալ մի քանի տ եսակի նշանադրված էթանոլ. CD3CD2OH, CD3CH2OH, C2H5OD և այլն։
Կիրառում
Իզոտոպային ինդիկատորներ եղանակը կիրառվում է նյութերի բաշխման բնույթը և դրանց տեղաշարժը պարզաբանելու, նյութերի քանակական վերլուծության և բարդ ռեակցիաների մեխանիզմը պարզելու ու քիմիական միացությունների կառուցվածքն ուսումնասիրելու համար։
Կենսաբանության մեջ
Կենսաբանության մեջ, նշանադրված (ռադիոակտիվ) ատոմների միջոցով ուսումնասիրում են կենդանի օրգանիզմներում, հյուսվածքներում ու բջիջներում կատարվող կենսաբանական պրոցեսները։ Ռադիոակտիվ իզոտոպների՝ ջրածնի (2H և 3H), ածխածնի (13C և 14C), ազոտի (15N), թթվածնի (13O), ֆոսֆորի (32P), ծծմբի (35S), երկաթի (59Fe), յոդի (13J) կիրառման շնորհիվ մանրամասնորեն պարզաբանվել են կենդանի բջիջներում տեղի ունեցող սպիտակուցների, ածխաջրերի, ճարպերի, նուկլեինաթթուների և կենսաբանական մյուս ակտիվ նյութերի կենսասինթեզի ու քայքայման, ինչպես նաև բույսերում կատարվող ֆոտոսինթեզի, անօրգանական նյութերի ու մրկրոտարրերի յուրացման բարդ պրոցեսները։
Իզոտոպների միջոցով հաջողվել է պարզել շատ միջատների, կրծողների, թռչունների և այլ մանր կենդանիների գաղթի (միգրացիա) ճանապարհն ու արագությունը։ Մարդու և կենդանիների ֆիզիոլոգիայի և կենսաքիմիայի բնագավառում իզոտոպային մեթոդով ուսումնասիրվել է տարբեր նյութերի անցումը հյուսվածքների մեջ (այդ թվում՝ երկաթի ներառումը հեմոգլոբինի մեջ, ֆոսֆորինը՝ նյարդային և մկանային հյուսվածքներում, կալցիումը՝ ոսկրերում և այլն)։
Որոշ իզոտոպներով (59Fe, 131J և այլն) հնարավոր եղավ կենդանի օրգանիզմներում որոշել շրջանառու արյան քանակությունը, հոսքի արագությունը, լրիվ շրջանառության ժամանակամիջոցը, ինչպես նաև ներքին սեկրեցիայի գեղձերի ֆունկցիան։
Բժշկագիտության մեջ
Բժշկագիտության մեջ իզոտոպային մեթոդի կիրառման շնորհիվ պարզաբանվել են որոշ հիվանդությունների առաջացման պատճառները, ճիշտ ախտորոշման մեթոդները, երկրաբանության մեջ՝ բացահայտելու հանքատեսակների և լեռնային ապարների տարիքը։
Արտաքին հղումներ
Կատեգորիա:Ռադիոկենսաբանություն
Կիպրոսը Եվրատեսիլ 2015 երգի մրցույթում
Կիպրոսը մասնակցել է Եվրատեսիլ 2015 երգի մրցույթին, որը անցկացվել է Ավստրիայի մայրաքաղաք Վիեննայում։ Կիպրոսը ներկայացրել է 20- ամյա Յաննիս Կարայաննիսը «One Thing I Should Have Done» երգով։ Կիսաեզրափակչում Կիպրոսին հաջողվեց գրավեց 6-րդ տեղը։ Իսկ եզրափակչում գրավեց 22-րդ տեղը։
Կիպրոսը կիսաեզրափակչում հավաքեց 86, իսկ եզրափակչում 11 միավոր։
Կիսաեզրափակիչ
Կիսաեզրափակչում հանձնած միավորներ։
Եզրափակիչ
Եզրափակչում հանձնած միավորներ։
Տես նաև
Կատեգորիա:Կիպրոսը Եվրատեսիլ երգի մրցույթում Կատեգորիա:Եվրատեսիլ 2015 երգի մրցույթ
Ազատության զանգ
Ազատության զանգ (Liberty Bell), ԱՄՆ Փենսիլվանիա նահանգի Ֆիլադելֆիա քաղաքում գտնվող զանգ, որը համարվում է ԱՄՆ անկախության պատերազմի սիմվոլներից մեկը։ 1776 թվականի հուլիսի 8-ին զանգի ձայնը Ֆիլադելֆիայի քաղաքացիներին հրավիրել է քաղաքային հրապարակ, որտեղ երկրորդ մայրցամաքային կոնգրեսի անդամները կարդացել են ԱՄՆ-ի անկախության հռչակագիրը։ Իր ներկայիս անվանումը ստացել է 1837 թվականին, այն բանից հետո, երբ դարձել է աբոլիցիոնիստների շարժման խորհրդանիշը։
Արտաքին տեսք
Զանգը կշռում է մոտ 2080 ֆունտ (943 կգ)։ Այն ունի 3,7 մետր շրջագիծ և 1 մետր բարձրություն ։ Պատրաստված է պղնձից (70 %), կապարից, ցինկից, արսենից, ոսկուց և արծաթից (5 %)։ Պատրաստվել է «Whitechapel Bell Foundry» ընկերության կողմից՝ Լոնդոնում ։ Զանգի վրա գրված է՝ «Եվ հայտարարեք ազատություն երկրի վրա՝ նրա բոլոր բնակիչների համար» (Աստվածաշունչ, Ղևտական 25.10 (Proclaim liberty throughout all the land unto all the inhabitants thereof)): Զանգի վրա գրված է նաև, որ այն պատրաստել են վարպետներ Պասսը և Սթուն՝ Փենսիլվանիա նահանգի պատվերով։
Համարվում է, որ զանգի վրայի ճեղքը հայտնվել է 1817- 1846 թվականներին։ Այն բանից հետո, երբ 1846 թվականին, ի պատիվ Ջորջ Վաշինգտոնի ծննդյան տոնի, զանգը անդադար խփել են մի քանի ժամ, ճեղքն ավելի է մեծացել։ Կար վտանգ, որ այն կարող է բաժանվել երկու մասի, այդ իսկ պատճառով, ԱՄՆ ղեկավարությունը հրաժարվեց այն պարբերաբար օգտագործելու մտքից։
Ներկա դրություն
1976 թվականին՝ ԱՄՆ անկախության տոնի 200 ամյակին ընդառաջ, զանգը հանվել է Ինդեփենդենս Հոլի աշտարակից, որտեղ երկար տարիներ պահվել է և ներկայումս գտնվում է ոչ այնքան հեռու կառուցված հատուկ տաղավարում։
Զանգի տաղավարը և Անկախության սրահը (Ինդեփենդենս Հոլը) համարվում են ԱՄՆ ազգային պատմական այգու բաղկացուցիչ մաս։ 2003 թվականի հոկտեմբերին թանգարանում բացվել է Ազատության զանգի սրահը։
Ամեն տարի հուլիսի 4-ին ժամը 14:00-ին Անկախության հռչակագրի ստորագրողների սերունդները 13 անգամ խփում են զանգը՝ ի պատիվ այն 13 նահանգների, որոնք 1776 թվականին առաջինն են ստորագրել հռչակագիրը։
Ծանոթագրություններ
Կատեգորիա:ԱՄՆ-ի պատմություն
Անիբալե Կարաչի
Անիբալե Կարաչի (Annibale Carracci), ), իտալացի նկարիչ, Բոլոնիայի դպրոցի քանդակագործ, նկարիչ Ագոստինո Կարաչիի եղբայրը։
Կենսագրություն
Պասերոտոյի և իր երկպորտ եղբոր` նկարիչ Լյուդովիկ Կարաչիի աշակերտը, Անիբալը արվեստի դասեր է վերցրել Կորեջիոյից, Տինտորետտոյից, Պաոլո Վերոնեզեից, Ռաֆայելից ու Միքելանջելոյից։ Այս վարպետներին նմանակելու ձգտումը վառ արտահայտված է նրանց վաղ ստեղծագործություններում։ 1582 թվականին Անիբալե և Ագոստինո Կարաչիները հիմնել են սեփական դպրոցը, որն արդյունքում ստացել է «Ակադեմիա դելի Ինկամինատի» անվանումը ։ Անիբալեն գործուն մասնակցություն է ունեցել Ակադեմիայի մանկավարժական ու գեղարվեստական գործունեությանը։ 1597 թվականին Անիբալե Կարաչին հրավիրվել է Հռոմ կարդինալ Ֆարնեզեի կողմից` առասպելաբանական թեմատիկայով ձևավորելու Պալացո Ֆարնեզեի պատերը։ Այդ աշխատանքը նրանից, իր եղբայր Ագոստինոյից ու աշակերտներից խլել է 8 տարի։ Նրանց կողմից ստեղծված որմնանկարները նշանակալի են իրենց հաջող դիրքերով, համադրությունների իմաստավորումով և բազմապիսությամբ ու նկարչի հաջողված նկարներին բնորոշ գույների թարմությամբ։ 1602 թվականին Անիբալե Կարաչին պատվեր է ստանում որմնանկարելու հռոմական Էրերա դե Սան Ջակոմո դելի Սպանիոլի կապելան։ 1605 թվականից սկսած դաժան հոդացավերը թույլ չեն տալիս նկարչին սբաղվել գեղանկարչությամբ։ Չնայած համընդհանուր ճանաչմանը, Անիբալեն Կարաչին մահացել է 49 տարեկան հասակում, աղքատության մեջ և թաղվել է Պանթեոնում, Ռաֆայելի կողքին` ըստ մահից առաջ հայտնած իր ցանկության։
Հիմնական աշխատանքներ
Իր փորագրություններում Անիբալե Կարաչին ստեղծել է գրեթե բացառապես սեփական համադրություններ («Խաչելություն», «Յուպիտերը և Անտիոպան», «Քրիստոս» և այլն)։
Արտաքին հղումներ
Կատեգորիա:Իտալացի նկարիչներ Կատեգորիա:Բարոկկո ոճի նկարիչներ Կատեգորիա:17-րդ դարի իտալացի նկարիչներ
Քարե ջունգլիների օրենքները
Երկրորդ սեզոնի պրեմիերան տեղի ունեցավ 2017 թվականի մարտի 20-ին ТНТ հեռուստաալիքով, որը կոչվում էր «ZKД 2: Куда приводят мечты». Նոր սերիաները թողարկվում էին երկուշաբթիից հինգշաբթի 22։00-ին, իսկ մարտի 30-ին տեղի ունեցավ 2-րդ սեզոնի ավարտը ։
Սյուժե
Գործողությունները կատարվում էին Մոսկվա քաղաքի ծայրամասերում։ Չորս պատանիներ` Տիմը, Ցիպան, Ժուկը և Գոշան, որոշում են դառնալ իրավախախտ անչափահասների խմբի անդամ և սկսել գումար ձեռք բերել այդ միջոցով։ Նրանք անգամ չեն էլ մտածում, թե ինչ հետևանքներ կարող է բերել խաղը ոստիկանության և կրիմինալ աշխարհի հետ։
Պաոլո Վենեցիանո
Պաոլո Վենեցիանո (Paolo Veneziano,, աշխատել է  1333 և 1358 տարիների միջև), վենետիկյան միջնադարյան նկարիչ, ​​Վենետիկի դպրոցի հիմնադիրներից մեկը։
Կենսագրություն
Պաոլո Վենեցիանոն ծնվել է նկարիչների ընտանիքում։ Աշխատել է իր որդիների՝ Մարկոյի, Ղուկասի և Ջովաննիի հետ։ Եղել է Վենետիկի Հանրապետության առաջնորդի՝ Անդրեա Դանդոլի պաշտոնական նկարիչը, Լորենցիո Վենեցիանոյի ուսուցիչը։ Առաջին հայտնի աշխատանքը ներկայացվել է 1333 թվականին, վերջինը՝ 1358 թվականին՝ որդու՝ Ջովանիի հետ միասին։
Պաոլո Վենեցիանոյի աշխատանքն ունի ինչպես բյուզանդական նկարչության, այնպես էլ ոսկե ֆոնի վրա ժառանգված հստակ առանձնահատկություններ, ինչպես նաև ժամանակակից գունային բազմազանություն։
Աշխատանք
Պաոլո Վենեցիանոյին վերագրում են «Մադոննայի Գահը» նկարը (1324), որը գտնվում է Վաշինգտոնի Ազգային Պատկերասրահում։ Հեղինակությունը վիճարկվում է որոշ հետազոտողների կողմից և չի կարելի համարվել ապացուցված։ Առաջին ստեղծագործությունը, հաստատապես պատկանող նկարչին " Աստվածածին" (1333, թանգարան Виченцы), առյուծներն ոճով, շատ նման է բյուզանդականին։ 1340 թվականից հետո նկարչի ոճում նկատելի են գոթական հատկություններ ։ 1347 թվականից հետո Պաոլո Վենեցիանոն ունենում է իր արվեստանոցը։ Սեմինարի հիմնական արտադրանքներն էին մոզաիկաներ (ներառյալ Սբ. Մարկոսի տաճարի մկրտությունը), զոհասեղանները։ Նկարչի վերջին ստորագրված աշխատանքն է «Coronation» զոհասեղան (1358, Ֆրիկի հավաքածու, Նյու Յորք)։
Ծանոթագրություններ
Կատեգորիա:Իտալացի նկարիչներ
Կոնիյակ Կորբիեռ
Կոնիյակ Կորբիեռ (Conilhac-Corbières), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 819 մարդ, բնակչության խտությունը` 67.24 մարդ/կմ²։ Բնակավայրը զբաղեցնում է 12.18 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 30 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 537 աշխատունակ (15-64 տարեկան) բնակիչ, որոնցից ակտիվ էին 386-ը, իսկ ոչ ակտիվները` 151։ Ակտիվության ցուցանիշը կազմում է 71,9 %։ 386 աշխատունակ մարդկանցից աշխատել է 340 անձ (177 տղամարդ և 163 կին)։ Գործազուրկ են եղել 46 անձ (29 տղամարդ և 17 կին)։ 151 անաշխատունակներից 38-ը եղել են աշակերտներ կամ ուսանողներ, 57-ը` թոշակառուներ, իսկ 56-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մատադի
Մատադի (Matadi), Կոնգոյի Դեմոկրատական Հանրապետության գլխավոր նավահանգիստ և Կենտրոնական Կոնգոյի վարչական կենտրոն (Ներքին Կոնգոյի նախկին գավառ)։ Ըստ 2012 թվականի հաշվարկների՝ բնակչությունը 306 053 մարդ է ։
Անվանում
Մատադի բառը կիկոնգո լեզվով նշանակում է «քար»։ Քաղաքը կառուցված է զառիվեր բլրի վրա (տեղացիներն ասում են, որ նրանք, ովքեր ապրում են Մատադիում, գիտեն՝ ինչ է նշանակում «բարձրանալ», «իջնել» և «քրտնել»)։
Պատմություն
Մատադին հիմնվել է 1879 թվականին, հիմնադիրը եղել է Հենրի Մորտոն Ստենլին։ 1998 թվականի օգոստոսին, Աֆրիկյան մեծ պատերազմի տարիներին, Մատադին գրավվեց Կաբարերեի արշավանքի ժամանակ։
Տնտեսություն և տրանսպորտ
Կոնգո գետի բերանը Աֆրիկայում ամենալայնն է (բացի Մատադիից, այնտեղ կա ևս երեք քաղաք՝ Բոմա, Բանանա (Կոնգոյի Դեմոկրատական Հանրապետությունում) և Սոյո Անգոլայում)։ Մատադին երկրի գլխավոր նավահանգիստն է, դրա միջոցով անցնում է երկրի հիմնական արտաքին բեռնափոխադրումը։ Արտահանվում է, հիմնականում, սուրճ և փայտ։ «Pemarza» պետական ձկնորսական ընկերությունը մայրաքաղաքը մատակարարում է ձկներով Մատադի նավահանգստի միջոցով։ Քաղաքից ոչ հեռու գտնվում է Չիմպի օդանավակայանը։
Մատադի կամուրջը 722 մ երկարությամբ կախովի կամուրջ է (երկարությունը 520 մ է), կառուցվել է 1983 թվականին Կոնգո գետի ողջ երկայնքով Մատադի քաղաքից հարավ ։ Հիմնական ճանապարհն անցնում է կամրջով, որը Կինշասային կապում է ափերի հետ՝ տանելով դեպի Բոմա, Բանանա և Մոանդա քաղաքներ։ Չնայած կամուրջը կառուցվել է որպես համատեղ երկաթուղային և ավտոմոբիլային, այսօր նրա միջոցով երկաթուղային կապ չկա։ Երկաթգիծը կապում է Մատադի քաղաքը Կինշասայի հետ (366 կմ), բայց այստեղ այն ավարտվում է։
Մպոզո գետի վրա գտնվող էլեկտրակայանը Մատադիին մատակարարում է էլեկտրականություն։
Գրականություն
Կատեգորիա:Կոնգոյի Դեմոկրատական Հանրապետության քաղաքներ Կատեգորիա:1879 թվականին հիմնադրված բնակավայրեր
Alberta Interscience Association
Alberta Interscience Association, կանադական միջգիտական կազմակերպություն է հիմնված Ալբերտայի Էդմնթոն քաղաքում։ Այն հիմնադրվել է 2009 թ և իրականացնում է տարբեր ծրագրեր մեծահասակների, երիտասարդների և երեխաների համար։
Ռուսական կրթական կենտրոն։ Էդմնթոնի որակավորում ստացած Ռուսական դպրոց։
Ռուսական ուսումնական կենտրոնը հիմնադրվել է 2010 թ Հուլիսին։ Կենտրոնը գոյատևում է պրոֆեսիոնալ ուսուցիչների և համայնքի նվիրյալ անդամների ուժերի միջոցով։ Նպատակներից մեկը ռուսական լեզվի ե մշակույթի պահպանումն է, ինչպես նայև նրա խթանումը կանադական հասարակության մեջ ։ Այս կենտրոնում ուսանողները սովորում են ոչ միայն ռուսաց լեզու, այլև ռուս գրականություն և պատմություն ։ Ռուսական դպրոցը պաշտոնապես որակավորված դպրոց է ռուսաց լեզու սովորեցնելու համար Որոշ ուսանողներ 12-րդ դասարանից հետո իրենց ռուսերեն լեզվի, կուլտուրայի և տեխնոլոգիաների ուսուցումը ամառային դասընթացների ձևով շարունակում են Վաշինգթոնի համալսարանում, որտեղ նրանք ուսումնասիրռւմ են Ալեքսանդր Պուշկինի, Նիկոլայ Գոգոլի, Անտոն Չեխովի, Կորնեյ Չուկովսկու, Ալեքսանդր Վամպիլովի և այլնի գրականությունը ։